Der er nu indgået budgetforlig mellem Socialdemokratiet, Radikale Venstre, Rebildlisten, Den Sociale Fællesliste, SF og Oplandslisten om budgettet for 2017-2020 i Rebild Kommune. Der står dermed kun 16 ud af byrådets  25 mandater bag forliget. De syv forligspartier er enige om, at kommunen står i en vanskelig økonomisk situation. Det hjælper dog på det, at de har fået tilladelse til at hæve skatten med 17 millioner kroner. Det betyder, at indkomstskatten hæves med 0,4 procent og skatten alt i alt ender på 25,5 procent. Derudover indeholder forliget besparelser på 17 millioner kroner og reduktion af anlæg med 15 millioner kroner. Netop de tre punkter skal gøre det muligt for kommunen at bibeholde et godt serviceniveau på kerneområderne og samtidig få plads til enkelte udvidelser og nye initiativer. - Jeg er rigtig glad for at vi styrker kernevelfærden i Rebild Kommune. Der er mere til børn, unge og ældre, og vi gør Nordjyllands sundeste borgere endnu sundere, siger borgmesteren Leon Sebbelin (Rad. V.). Skattestigningen på de 17 millioner kroner giver lidt mere luft i kommunens budget, og giver dermed også basis for en række prioriteringer i budget 2017.
Kommunalbestyrelsen i Rebild er onsdag kommet frem til et budgetforlig for 2017-2020, men de var ikke ligefrem enige.